**7-MAVZU. MAʼMURIY-SIYOSIY SOHANI MAʼMURIY-HUQUQIY TARTIBGA SOLISH**

**GLOSSARIY**

**Maʼmuriy-siyosiy soha** jamoat va davlat havfsizligi bilan bevosita bogʻliq boʻlgan davlat funksiyalarini amalga oshiruvchi davlat boshqaruvi organlari majmuasiga aytiladi.

**Maʼmuriy-siyosiy sohani maʼmuriy-huquqiy tartibga solish** deb maʼmuriy-siyosiy sohadagi vakolatli davlat organlarining jamiyat va davlat havfsizligini, fuqarolarning subyektiv ommaviy huquq va qonuniy manfaatlarini taʼminlashga qaratilgan qonuniy faoliyati tushuniladi.

**Huquqni muhofaza qiluvchi organlar deb,** jamoat tartibini, fuqarolar tinchligi va osoyishtaligi hamda havfsizligini taʼminlashga, shuningdek hoʻjalik yurituvchi subyektlar faoliyati va mol-mulkini muhofaza qilish maqsadida vertikal boʻysinuv asosida qatiy harbiy tartib intizomga asoslangan qonuniy faoliyat yurituvchi davlat boshqaruvi organlari tushuniladi.

**Maʼmuriy-siyosiy sohani maʼmuriy-huquqiy tartibga soluvchi organlar:**

* + Oʻzbekiston Respublikasi Mudofaa vazirligi;
  + Ichki ishlar vazirligi ;
  + Adliyavazirligi va boshqa koʻplab davlat boshqaruvi organlari

**7-MAVZU. MAʼMURIY-SIYOSIY SOHANI MAʼMURIY-HUQUQIY TARTIBGA SOLISH**

* ***Mudofaa sohasini boshqaruvchi davlat organlari tizimi qanday?***

Oʻzbekiston Respublikasining “Mudofaa toʻgʻrisida”gi Qonunining 3-boʻlimida davlat organlarining mudofaa sohasidagi vakolatlari, fuqarolarning oʻzini-oʻzi boshqarish organlari, korxonalar, muassasalar, tashkilotlar va fuqarolarning mudofaani taʼminlashdagi ishtiroki koʻrsatib oʻtilgan.

**Oʻzbekiston Respublikasi Mudofaa vazirligi** oʻz tasarrufidagi qoʻshinlarga boshqaruvni amalga oshiradi, mudofaa va harbiy qurilish sohasidagi davlat siyosati yuritilishini, Oʻzbekiston Respublikasi Mudofaa vazirligi qoʻshinlarining zamonaviy qurol-yarogʻlar, harbiy texnika va moddiy-texnika vositalari bilan jihozlanishini, harbiy hamkorlik kengaytirilishini, chaqiruvning va Qurolli Kuchlar kadrlari tayyorlashning tashkil etilishini taʼminlaydi.

**Qurolli Kuchlarning Birlashgan shtabi** Oʻzbekiston Respublikasining suvereniteti va hududiy yaxlitligini qurolli himoya qilish sohasidagi qarorlarni ishlab chiquvchi va amalga oshiruvchi yagona qoʻmondonlik organi hisoblanadi.

**Vazirliklar, davlat qoʻmitalari va idoralar** qonun hujjatlariga muvofiq mamlakat mudofaa qobiliyatini, Qurolli Kuchlarning jangovar va safarbarlik tayyorgarligini, shuningdek jangovar qobiliyatini taʼminlashda qatnashadilar hamda zimmalariga yuklangan vazifalar bajarilishi uchun masʼuldirlar.

Harbiy buyurtmalarni bajaruvchi vazirliklar, davlat qoʻmitalari va idoralar mudofaa ehtiyojlariga zarur boʻlgan mahsulotlar yetkazib berilishi, tarmoqning safarbarlik tayyorgarligi uchun masʼuldirlar, safarbarlik tayyorgarligi rejasiga muvofiq tarmoqning urush davrida barqaror ishlashini taʼminlashga doir chora-tadbirlarni amalga oshiradilar.

* **Ichki ishlar sohasini boshqaruvchi davlat organlari tizimini va ularning vazifalarini yoritib bering?**

2016-yil 16-sentyabrda qabul qilingan Oʻzbekiston Respublikasining “Ichki ishlar organlari toʻgʻrisida”gi Qonunga koʻra, Oʻzbekiston Respublikasi **Ichki ishlar vazirligi** oʻz huquqi doirasida fuqarolarning huquqlari va qonuniy manfaatlarini, jamoat tartibini, jamoat xavfsizligini muhofaza qilishni va jinoyatchilikka qarshi kurashni taʼminlaydi.

Vazirlik oʻz faoliyatida Oʻzbekiston Respublikasi Prezidentiga va Hukumatiga boʻysunadi.

Vazirlik Oʻzbekiston Respublikasi Prezidenti tomonidan tuziladi va tugatiladi, soʻngra Oʻzbekiston Respublikasi Oliy Majlisi tomonidan tasdiqlanadi hamda Oʻzbekiston Respublikasi Prezidenti, Oliy Majlisit va Vazirlar Mahkamasi oldida oʻz zimmasidagi vazifalarning hal etilishi uchun javob beradi. Vazirlik oʻz faoliyatida siyosiy partiyalar, jamoat tashkilotlari va harakatlaridan mustaqildir.

Oʻzbekiston Respublikasi ichki ishlar vaziri Oʻzbekiston Respublikasi Bosh vazirining taqdimnomasiga binoan Oʻzbekiston Respublikasi Prezidenti tomonidan lavozimiga tasdiqlanadi va lavozimidan Oʻzbekiston Respublikasi Prezidenti tomonidan ozod etiladi.

Oʻzbekiston Respublikasi ichki ishlar vazirining oʻrinbosarlari Oʻzbekiston Respublikasi Prezidenti tomonidan lavozimiga tayinlanadi va lavozimidan ozod etiladi.

Qoraqalpogʻiston Respublikasi ichki ishlar vaziri Oʻzbekiston Respublikasi ichki ishlar vaziri bilan kelishilgan holda Qoraqalpogʻiston Respublikasi Joʻqorgʻi Kengesi tomonidan lavozimiga tayinlanadi va lavozimidan ozod etiladi.

Toshkent shahar ichki ishlar bosh boshqarmasi, viloyatlar ichki ishlar boshqarmalari va transportdagi ichki ishlar boshqarmasi boshliqlari Oʻzbekiston Respublikasi ichki ishlar vaziri tomonidan lavozimiga tayinlanadi va lavozimidan ozod etiladi.

Tumanlar va shaharlar ichki ishlar boshqarmalari (boʻlimlari), tarmoq ichki ishlar boshqarmalari (boʻlimlari) boshliqlari Qoraqalpogʻiston Respublikasi ichki ishlar vazirining, Toshkent shahar ichki ishlar bosh boshqarmasi boshligʻining, viloyatlar ichki ishlar boshqarmalari va transportdagi ichki ishlar boshqarmasi boshliqlarining taqdimnomalari boʻyicha Oʻzbekiston Respublikasi ichki ishlar vaziri tomonidan lavozimiga tayinlanadi va lavozimidan ozod etiladi.

**Yoʻl harakati xavfsizligi**. Yoʻl harakati xavfsizligini taʼminlash sohasidagi davlat boshqaruvi Oʻzbekiston Respublikasining 2013-yil 10-aprelda yangi tahrirda qabul qilingan “Yoʻl harakati xavfsizligi toʻgʻrisida” gi Qonuni bilan tartibga solinadi.

Yoʻl harakati xavfsizligini taʼminlash sohasidagi davlat boshqaruvi Oʻzbekiston Respublikasi Vazirlar Mahkamasi, mahalliy davlat hokimiyati organlari va maxsus vakolatli davlat organlari tomonidan amalga oshiriladi. Yoʻl harakati xavfsizligini taʼminlash sohasidagi maxsus vakolatli davlat organlariga quyidagilar kiradi:

**Yongʻin xavfsizligi.**Yongʻin xavfsizligini taʼminlash tizimi yongʻinlarning oldini olish hamda ularni oʻchirishga qaratilgan huquqiy, tashkiliy, iqtisodiy, ijtimoiy va ilmiy-texnik chora-tadbirlar, shuningdek kuchlar va vositalar majmuidan iboratdir.

Yongʻin xavfsizligi sohasidagi maxsus vakolatli organ Oʻzbekiston Respublikasi Ichki ishlar vazirligining Davlat yongʻin xavfsizligi xizmatidir

**Oʻzbekiston Respublikasida pasport tizimi.** Oʻzbekiston Respublikasi pasport tizimini pasport berish va undan foydalanish, qayd etish, roʻyxatdan chiqarish tartibini, shuningdek pasport tizimi qoidalarini buzganlik uchun javobgarlikni belgilovchi normalar yigʻindisi tashkil etadi. Pasport tizimi aholini hisobga olishda, jamoat tartibi va xavfsizligini taʼminlashda, shuningdek jinoyatchilikka qarshi kurash, uning oldini olishda katta rol oʻynaydi. Bugungi kunda Oʻzbekiston Respublikasi pasport tizimi 1999-yil   
26-fevralda tasdiqlangan **Oʻzbekiston Respublikasida pasport tizimi toʻgʻrisidagi Nizom** bilan bevosita tartibga solinadi.

Oʻzbekiston Respublikasi fuqarosining pasporti Oʻzbekiston Respublikasi fuqaroligini va uning egasi shaxsini tasdiqlovchi asosiy hujjatdir. Oʻzbekiston Respublikasining 16 yoshga toʻlgan barcha fuqarolari Oʻzbekiston Respublikasi fuqarosi pasportiga ega boʻlishlari shart. Harbiy xizmatchilar bunday pasportsiz yashaydilar. Harbiy qismlar va harbiy muassasalar qoʻmondonligi tomonidan beriladigan shaxsiy guvohnomalar yoki harbiy biletlar harbiy xizmatchi shaxsini tasdiqlovchi hujjatlar hisoblanadi.

Shuni alohida taʼkidlash lozimki, Toshkent shahri va Toshkent viloyatida alohida pasport tizimi amal qiladi.

* ***Adliya sohasini boshqaruvchi davlat organlari tizimini va ularning vazifalarini yoritib bering?***

Oʻzbekiston Respublikasi Prezidentining “Davlat huquqiy siyosatini amalga oshirishda adliya organlari va muassasalari faoliyatini tubdan takomillashtirish chora-tadbirlari toʻgʻrisida”gi 2018-yil 13-apreldagi   
PF-5415-son [Farmoniga](http://www.lex.uz/docs/3681777) muvofiq,quyidagilar Oʻzbekiston Respublikasi Adliya vazirligining asosiy vazifalari etib belgilandi:

yagona davlat huquqiy siyosatini yuritish, huquq ijodkorligi faoliyatini muvofiqlashtirish va samaradorligini oshirish;

davlat boshqaruvi tizimi samaradorligini ushbu sohada tegishli islohotlarni amalga oshirish boʻyicha asoslangan takliflarni ishlab chiqqan holda kompleks va tanqidiy tahlil qilish;

qonunlar va boshqa normativ-huquqiy hujjatlarning ijrosi boʻyicha davlat organlari va tashkilotlari faoliyatini muvofiqlashtirish va uslubiy rahbarlikni amalga oshirish;

davlat va xoʻjalik boshqaruvi organlari, mahalliy davlat hokimiyati organlari faoliyatida huquqni qoʻllash amaliyotini izchil va bir xilda taʼminlash boʻyicha choralarni amalga oshirish;

nodavlat notijorat tashkilotlarining faoliyatini rivojlantirish sohasida davlat siyosatini yuritish, ularning davlat organlari va tashkilotlari bilan oʻzaro hamkorligini tashkil qilishga koʻmaklashish;

maʼmuriy tartib-taomillar va davlat xizmatlarini koʻrsatish boʻyicha yagona davlat siyosatini ishlab chiqish va amalga oshirish;

davlat organlari va tashkilotlarining yuridik xizmatlari faoliyatini muvofiqlashtirish, nazorat qilish va uslubiy taʼminlash;

huquqiy targʻibotni amalga oshirish, aholiga qabul qilinayotgan qonun hujjatlarining mohiyati va ahamiyatini yetkazish, aholining huquqiy savodsizligini yoʻq qilish boʻyicha chora-tadbirlarni amalga oshirish, shuningdek davlat organlari va tashkilotlarining huquqiy targʻibot sohasidagi ishlarini muvofiqlashtirish;

huquqiy axborotni tarqatish va undan foydalanishni taʼminlash;

notariat, advokatura hamda jismoniy va yuridik shaxslarga huquqiy xizmat koʻrsatuvchi boshqa tuzilmalar tizimining samarali faoliyat koʻrsatishini taʼminlash;

fuqarolarning huquqlari, erkinliklari va qonuniy manfaatlarini huquqiy himoya qilish boʻyicha choralarni amalga oshirish;

xalqaro-huquqiy hamkorlikni yoʻlga qoʻyish va mustahkamlash, xalqaro shartnomalarni huquqiy ekspertizadan oʻtkazish;

xalqaro va xorijiy tashkilotlarda Oʻzbekiston Respublikasi manfaatlarining huquqiy himoyasini taʼminlash, xalqaro hamjamiyat, xorijiy investorlarni milliy huquq tizimi va oʻtkazilayotgan huquqiy islohotlar haqida oʻz vaqtida xabardor qilish;

yuridik kadrlarni tayyorlash, qayta tayyorlash va malakasini oshirishni tashkil etish, yurisprudensiya sohasidagi fundamental va amaliy tadqiqotlarni amalga oshirishni taʼminlash;

sud ekspertlik faoliyatini rivojlantirishning ustuvor yoʻnalishlarini ishlab chiqish, sud ekspertlarini tayyorlash va malakasini oshirish ishlarini muvofiqlashtirish;

adliya organlari va muassasalari faoliyatida, birinchi navbatda aholiga huquqiy xizmat koʻrsatish va davlat xizmatlarini koʻrsatish sohasida zamonaviy axborot-kommunikatsiya texnologiyalarini qoʻllagan holda ishlashning innovatsion uslublarini joriy qilish.

Oʻzbekiston Respublikasi Prezidentining 2017-yilning   
12-dekabrida “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida”gi farmoni bilan **Oʻzbekiston Respublikasi Adliya vazirligi huzuridagi Davlat xizmatlari agentligi** tashkil etildi.

Quyidagilar Agentlikning asosiy vazifalari etib belgilansin:

* jismoniy va yuridik shaxslarga davlat xizmatlari koʻrsatish sohasida yagona davlat siyosatini amalga oshirish;   
  ortiqcha maʼmuriy tartib-taomillarni bartaraf etish, shuningdek, idoralararo elektron hamkorlikni rivojlantirish hisobiga davlat xizmatlari koʻrsatish tartibini takomillashtirish;   
  Davlat xizmatlari yagona reestrini shakllantirish, mazkur sohada davlat organlari va boshqa tashkilotlarning faoliyatini muvofiqlashtirish;
* davlat xizmatlari koʻrsatishda foydalaniladigan axborot tizimlari, resurslari va maʼlumotlar bazalarini loyihalashtirish, tayyorlash, joriy etish va integratsiya qilishga yagona yondashuvlarni ishlab chiqishda ishtirok etish;
* davlat xizmatlari koʻrsatish sohasida, shu jumladan tegishli axborot tizimlari, resurslari va maʼlumotlar bazalarini joriy etish boʻyicha davlat organlari va boshqa tashkilotlar faoliyatini nazorat qilish va samaradorligini baholash;
* davlat xizmatlari koʻrsatishning innovatsion shakllari va uslublarini joriy etishni tashkil qilish, mazkur sohada qonunchilik va huquqni qoʻllash amaliyotini takomillashtirish boʻyicha takliflar ishlab chiqish.

**MUSTAQIL TAYYORLANISH UCHUN VAZIFALAR[[1]](#footnote-2)**

**Quyidagi muammoli vaziyat(kazus) va nazariy savollarni mavzuga bogʻlagan holda tahlil qiling.**

**1-topshiriq**

Quyidagi jadvalni toʻldiring. Mazkur jadvalni toʻldirishda Oʻzbekiston Respublikasi Hukumat portali (<https://www.gov.uz>) dan foydalanish tavsiya etiladi. Mazkur portaldan davlat boshqaruv organlari roʻyxatini topib, ularni maʼmuriy-siyosiy, iqtisodiy va ijtimoiy sohalarga ajratib, ushbu sohada koʻrsatiladigan davlat xizmatlarini aniqlang.

|  |  |  |
| --- | --- | --- |
| **Soha** | **Maʼmuriy organ** | **Davlat xizmatlari** |
| **Maʼmuriy-siyosiy soha** |  |  |
| **Iqtisodiyot sohasi** |  |  |
| **Ijtimoiy soha** |  |  |

**2-topshiriq**

Quyidagi jadvalni toʻldiring. Mazkur javdvalni toʻldirishda ihtiyoriy beshta vazirlik nizomlarini oʻzaro tahlil qilib, ular oʻrtasidani oʻzaro oʻxshash va farqli jihatlarni aniqlang.

|  |  |
| --- | --- |
| **Vazirliklar (5 ta vazirlik misolida)** | |
| **Oʻxshash jihatlari** | **Oʻziga xos jihatlari** |
|  |  |

**3-topshiriq**

Toshkent shahrida joylashgan Ichki ishlar vazirligining Toshkent oliy-harbiy texnika bilim yurtida professor-oʻqituvchili lavozimini egallab turgan va ilmiy darajaga ega boʻlgan boshliqlar tarkibidagi S.Namozov belgilangan chegaradagi yoshga toʻlgan xodim sifatida zaxiraga yoki isteʼfoga chiqishi lozim boʻlsada, u ishlab turib pensiya olish huquqidan foydalanish fikrini bildirdi. Ichki ishlar vazirligining Toshkent oliy-harbiy texnika bilim yurti kadrlari agar ishlab turib mehnat faoliyati bilan shugʻullanadigan boʻlsa, ish haqi tarkibida va pensiya miqdorida oʻzgarishlar boʻlishi (ish haqining yarmi va pensiyaning yarmi saqlanishi) toʻgʻrisida ogohlantirdi. S.Namozov oʻzining professor ekanligini va shu yerda ancha yildan beri xizmat qilayotganligini aytib, kadrlar boʻlimiga eʼtiroz bildirdi.

***Mazkur holatga huquqiy baho bering.***

**4-topshiriq**

2012-yil 16-martda Toshkent yuridik kolleji direktori A.Pardayevga Oʻzbekiston Respublikasi Adliya vaziri tomonidan 2-darajali adliya maslahatchisi‎ martaba darajasi berildi. 2016-yil 11-martda Oʻzbekiston Respublikasi Oliy va oʻrta maxsus taʼlim vaziri vazifasini bajaruvchi shaxs A.Olimov oʻz lavozimidan ozod etildi. 2016-yil 14-martda Oʻzbekiston Respublikasining Oliy va oʻrta maxsus taʼlim vaziri etib tayinlangan A.Samadov Oʻzbekiston Respublikasi Adliya vazirining 2012-yil 16-martdagi martaba darajasi berish toʻgʻrisidagi buyrugʻiga eʼtiroz bildirdi va uni bekor qilishni talab qildi. Eʼtirozga asos qilib, Oʻzbekiston Respublikasi hududidagi barcha maktab, akademik litsey, kollej va oliy oʻquv yurtlari Oʻzbekiston Respublikasi Oliy va oʻrta maxsus taʼlim vazirligiga boʻysunishi lozimligini hamda ularning rahbarlariga unvon yoki martaba berish uning vakolati ekanligini sabab qilib koʻrsatdi. 2016-yil 17-martda esa Oʻzbekiston Respublikasi adliya vaziri martaba darajasi toʻgʻrisidagi qarorni oʻzgartirganlini va bunga Oʻzbekiston Respublikasi Oliy va oʻrta maxsus taʼlim vazirining eʼtirozi sabab boʻlmaganligini bildirdi.

***Mazkur holatga huquqiy baho bering.***

**NAZARIY SAVOLLAR**

1. Oʻzbekiston Respublikasi Prezidentining 2003-yil 9-dekabrdagi PF–3358-sonli “Respublika davlat boshqaruvi organlari tizimini takomillashtirish toʻgʻrisida”gi farmoni tahlil qiling.
2. Iqtisodiy sohalarni maʼmuriy-huquqiy tartibga solish tartibini yoritib bering.
3. Ijtimoiy sohalarni maʼmuriy-huquqiy tartibga solish tartibini yoritib bering.
4. Maʼmuriy-siyosiy sohalarni maʼmuriy-huquqiy tartibga solish tartibini yoritib bering.

**7-MAVZU. “MAʼMURIY-SIYOSIY SOHANI MAʼMURIY-HUQUQIY TARTIBGA SOLISH” MAVZUSI BOʻYICHA SEMINAR MASHGʻULOT TOPSHIRIQLARI**

***Quyidagi topshiriqlarni modul papkada koʻrsatilgan darsliklar, amaldagi qonun hujjatlari va boshqa manbalardan foydalanilgan holda tahlil qiling*:**

**MUAMMOLI VAZIYAT**

**1-kazus**

2013-yil Samarqand viloyati Bulungʻur tumanida yashovchi fuqaro S.Samadovga xizmat davridagi harbiy intizomi, jangovar va maʼnaviy-maʼrifiy tayyorgarlik davomida erishgan natijalari hamda jangovar va maʼnaviy-maʼrifiy tayyorgarlik dasturlarining oʻzlashtirilishiga oid yakuniy baholarni aniqlash maqsadida oʻtkazilgan test sinovlarining natijalari inobatga olib, harbiy qism komandiri tomonidan ushbu harbiy xizmatchining bevosita komandirlari taqdim etgan taqdimnoma va muddatli harbiy xizmatchilarning umumiy yigʻilishida qabul qilingan qarorga asosan Oʻzbekiston Respublikasi oliy taʼlim muassasalariga oʻqishga kirish uchun imtiyozli tavsiyanoma berishga qaror qabul qilindi. Tavsiyanoma olgan fuqaro S.Samadov Toshkent moliya institutiga topshirishga qaror qildi. Lekin, 2014-yil may oyida eʼtiborsizligi tufayli ushbu tavsiyanomani yoʻqotib qoʻydi. Fuqaro S.Samadov tavsiyanomani tiklash boʻyicha Samarqand viloyati Bulungʻur tumani mudofaa boʻlimiga murojaat qildi. Samarqand viloyati Bulungʻur tumani Mudofaa boʻlimi xodimi N.Fayziev tavsiyanomani tiklash boʻyicha Oʻzbekiston Respublikasi Mudofaa vazirligiga murojaat qilishi lozimligini taʼkidlab oʻtdi. Bundan norozi boʻlgan S.Samadov sudga shikoyat bilan murojaat qildi.

***Vaziyatga huquqiy baho bering.***

***Ushbu muammoli vaziyatni ijtimoiy sohani maʼmuriy-siyosiy sohani tartibga soluvchi davlat boshqaruv organlari bilan bogʻlab tahlil qiling.***

**Quyidagi jadvalni toʻldiring.**

|  |  |
| --- | --- |
| **Maʼmuriy-siyosiy sohani boshqaruvchi davlat organlari** | |
| **Umumiy vakolatli davlat organlari** | **Maxsus vakolatli davlat organlari** |
|  |  |

**MUAMMOLI VAZIYAT**

**2-kazus**

Oʻzbekiston Respublikasi Vazirlar Mahkamasining 14.01.2019-yildagi 14-sonli Qaroriga asosan yer maydonlarini maqbullashtirish jarayonida  Yakkabogʻ tumani “Oʻrta” MFY  “Xusn” qishlogʻi hududidagi  **8 ta fermer xoʻjaligiga tegishli11,5 gektar yer maydoni** tuman hokimining 24.01.2019-yildagi qarorlariga asosan **zahira yer fondiga qaytarilgan.** Hokimning 27.07.2019-yildagi H-4696/07-sonli qarori bilan mazkur 11,5 gektar yer “Asqarov Muzaffar Jabborovich” fermer xoʻjaligiga maydoni qoʻshimcha ajratib berilgan. Tuman qishloq xoʻjaligi boʻlimi tomonidan 27.01.2020-yilda “Asqarov Muzaffar Jabborovich” fermer xoʻjaligiga yer maydonidagi olma va boshqa daraxtlar zamburugʻ va boshqa kasalliklarga chalinib, yaroqsiz holga kelganligi sababli daraxtlarni buzib, oʻrniga intensiv bogʻ barpo etish boʻyicha yozma tavsiya berilgan. **Shunga koʻra,** “Asqarov Muzaffar Jabborovich” fermer xoʻjaligi 2019-yil 14-fevral kuni samarasiz bogʻni buzishni boshlagan, **29-fevral kuni soat 13 larda** bogʻni buzish davom ettirilayotgan vaqtda “Xusn” qishlogʻida yashovchi **bogʻning sobiq egalari T.Omonov, M.Mansurov va boshqalar** tayoq va tosh bilan bogʻni buzishga qarshilik koʻrsatgan. Hodisa yuzasidan tuman hokimi, prokurori, IIB boshligʻi yer nizosi ishtirokchilari bilan uchrashib, “Asqarov Muzaffar Jabborovich” fermer xoʻjaligi rahbariga bogʻni buzishni vaqtinchalik toʻxtatib turish va yerga egalik huquqi masalasi qayta koʻrib chiqilishi tushuntirilgan, taraflar tushuntirishdan qanoatlanganlar. **Viloyat prokuraturasi va hokimligi xodimlaridan iborat ishchi guruhi tomonidan** Yakkabogʻ tumanidagi 29.02.2020-yildagi voqea holatlari hamda yerga oid qonunchilik ijrosi ahvoli joyida oʻrganilgan. Ishchi guruh tomonidan mazkur holat joyiga chiqib oʻrganish davomida “Asqarov Muzaffar Jabborovich” fermer xoʻjaligi rahbari ixtiyoriy ravishda nizoli 11,5 gektar yerdan 8,2 gektarini tuman hokimligi zahirasiga qaytarish xususida bergan arizasi asosida 02.03.2020-yilda tuman hokimining yer maydonini zahiraga olish toʻgʻrisidagi qarori loyihasi tayyorlangan.

**Vaziyatga huquqiy baho bering.**

**MUAMMOLI VAZIYAT**

**3-kazus**

Oʻzbekiston Respublikasi Adliya vazirligi tarkibidagi Yuridik shaxslarni davlat roʻyxatidan oʻtkazish boshqarmasida boshqarma boshligʻi oʻrinbosari sifatida ishlab kelayotgan B.Anvarov oʻz qoʻl ostidagi katta maslahatchi lavozimida ishlab kelayotgan O. Olimovni dam olish kunlari ham bir necha marotaba ishga jalb qilgan.

Bundan norozi boʻlgan O.Olimov yuqori turuvchi mansabdor shaxsga shikoyat bilan murojat qilib B.Anvarovning xatti-harakatlaridan norozi ekanini bildirdi. U oʻz shikoyatida B.Anvarov qaynisi B.Botirovning iltimosiga koʻra ushbu lavozimni egallaganligini qayd etib oʻtdi. Shuningdek, B.Botirov ushbu boshqarmada yetakchi maslatchi lavozimida ishlab kelayotgani va oʻzi hamda B.Botirov oʻrtasida ish bilan bogʻliq nizo kelib chiqqanligi sababli B.Botirov boshqarma boshligʻi B.Anvarovdan uni dam olish kunlari ham ishga jalb qilishini soʻraganini koʻrsatib oʻtdi. Bundan tashqari O.Olimov oʻz shikoyatida davlat xizmatida qarindosh-urugʻlarning davlat korxonalari va organlarida biri ikkinchisiga bevosita boʻysunuvchi yoki uning nazorati ostida xizmat qilishi mumkin emasligini ham aytib oʻtdi. Shuningdek, dam olish kunlari ishga jalb qilishga alohida hollarda jamoa shartnomasida agar u tuzilmagan boʻlsa, kasaba uyushmasi yoki hodimlarning boshqa vakillik organi bilan kelishilgan asoslar boʻyicha va tartibda yoʻl qoʻyilishi mumkinligi koʻrsatib oʻtdi.

***Vaziyatga huquqiy baho bering.***

**7-MAVZU. “MAʼMURIY-SIYOSIY SOHANI MAʼMURIY-HUQUQIY TARTIBGA SOLISH” MAVZUSI BOʻYICHA SEMINAR MASHGʻULOT TOPSHIRIQLARI**

***Quyidagi topshiriqlarni modul- papkada koʻrsatilgan darsliklar, amaldagi qonun hujjatlari va boshqa manbalardan foydalanilgan holda tahlil qiling*:**

**NAZARIY SAVOLLAR**

1. Mudofaa sohasini boshqaruvchi davlat organlari tizimi va ularning vakolatlarini tegishli qonun hujjatlariga asoslangan holda yoritib bering.

2. Davlat chegaralarini himoya qilishni tashkil etish tartibi va huquqiy asoslarini tegishli qonun hujjatlariga asoslangan holda yoritib bering.

3. Yoʻl harakati xavfsizligi ustidan davlat nazoratini amalga oshiruvchi davlat organlari tizimi va vakolatlarini tegishli qonun hujjatlariga asoslanib ochib bering.

4. Ichki ishlar sohasini boshqarishning oʻziga xos xususiyatlarini qonun hujjatlariga asoslangan holda yoritib bering.

5. Tashqi ishlar sohasini boshqarishning tashkiliy-huquqiy shakllarini tegishli qonun hujjatlariga asoslangan holda tahlil etib bering.

6. Diplomatik vakolatxonalarning xodimlari huquqiy maqomi va javobgarligini tegishli qonun hujjatlariga asoslangan holda yoritib bering.

7. Oʻzbekiston Respublikasi Adliya vazirligining normativ-huquqiy xujjatlarni ekspertiza qilish boʻyicha ishlarni tashkil etish va qonun xujjatlarini kodifikatsiyalash sohasidagi vakolatlari va tartibi yoritib bering.

8. Oʻzbekiston Respublikasi Adliya vazirligining jismoniy va yuridik shaxslarni murojaatlari sohasidagi vakolatlarini tushuntirib bering.

**7-MAVZU. MAʼMURIY-SIYOSIY SOHANI MAʼMURIY-HUQUQIY TARTIBGA SOLISH”MAVZUSI BOʻYICHA TEST SAVOLLARI**

1. **Oʻzbekiston Respublikasida mudofaaga rahbarlikni kim amalga oshiradi?**

a) Oʻzbekiston Respublikasi Mudofaa vaziri

b) Oʻzbekiston Respublikasi Prezidenti

s) Oʻzbekiston Respublikasi Quroli kuchlari Birlashgan shtabi

d) Oʻzbekiston Respublikasi Prezidenti va Mudofaa vіziri

1. **Qurolli Kuchlarning oldiga qoʻyilgan vazifalarni bajarish yuzasidan tezkor rahbarlikni kim amalga oshiradi?**

a) Qurolli kuchlarning Birlashgan shtabi boshligʻi;

b) Mudofaa vaziri

s) Oʻzbekiston Respublikasi Qurolli kuchlari Oliy bosh qoʻmondoni

d) Oʻzbekiston Respublikasi Vazirlar Mahkamasi

1. **Mamlakatimizda respublika notariat muassasalari tizimini tasdiqlash kim tomonidan amalga oshiriladi?**

a) Oʻzbekiston Respublikasi Adliya vazirligi

b) Oʻzbekiston Respublikasi Prezidenti

s) Oʻzbekiston Respublikasi Vazirlar Mahkamasi raisi

d) Oliy Majlis Senati

1. **Diplomatik vakolatxona boshliqlari kim tomonidan tayinlanadi?**

a) Oʻzbekiston Respublikasi Prezidenti

b) Oʻzbekiston Respublikasi Vazirlar Mahkamasi

s) Oʻzbekiston Respublikasi Tashki ishlar vazirligi

d) Oʻzbekiston Respublikasi Tashki iqtisodiy alokalar vazirligi

1. **Oʻzbekiston Respublikasi da qaysi organ fuqarolarni chet ellarda ishga joylashtirish uchun kvotalar ajratish masalasi boʻyicha oʻz vakolati doirasida muzokaralar olib boradi va xorijiy hamkorlar bilan tuziladigan shartnomalar, bitimlar va protokollar loyihalarini tayyorlaydi va imzolaydi?**

a) Oʻzbekiston Respublikasi Tashqi mehnat migratsiyasi masalalari agentligi

b) Oʻzbekiston Respublikasi Vazirlar Mahkamasi

s) Oʻzbekiston Respublikasi Tashqi ishlar vazirligi;

d) Oʻzbekiston Respublikasi Tashqi mehnat migratsiyasi masalalari agentligi va Tashqi ishlar vazirligi.

1. Mazkur mavzu xajmi juda keng ekanligini hisobga olib, talaba ushbu mavzu doirasidagi mustaqil tayyorlanish uchun topshiriqlar koʻp berilmoqda. [↑](#footnote-ref-2)